SPOLOČENSKÁ ZMLUVA

**O ZALOŽENÍ VEREJNEJ OBCHODNEJ SPOLOČNOSTI**

**Trevaza v. o. s.**

*Podľa ustanovenia § 78 a nasl. zákona č. 513/1991 Zb. Obchodného zákonníka (ďalej len ,,Obchodný zákonník“) a v zmysle príslušných ustanovení zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov (ďalej len ,,zákon č. 112/2018 Z. z.)*

**I.**

**ZAKLADATEĽ**

1. Zakladateľmi verejnej obchodnej spoločnosti sú:

Meno a priezvisko: Jozef Novák

Bydlisko: Horná 1, Bratislava 111 11

Dátum narodenia: 24.12.2000

Rodné číslo: 111111/1111

Meno a priezvisko: Peter Navrátil

Bydlisko: Dolná 1, Bratislava 111 11

Dátum narodenia: 24.12.2000

Rodné číslo: 111111/1111

Meno a priezvisko: Martin Štefanko

Bydlisko: Stredná 1, Bratislava 111 11

Dátum narodenia: 24.12.2000

Rodné číslo: 111111/1111

(ďalej len ,,zakladatelia“ alebo ,,spoločníci“)

**II.**

**OBCHODNÉ MENO A SÍDLO SPOLOČNOSTI**

1. Obchodné meno verejnej obchodnej spoločnosti je: Trevaza v.o.s. (ďalej v texte len ,,spoločnosť“)
2. Sídlo spoločnosti je: Košická 10, 821 09 Bratislava

Táto adresa bude ako sídlo spoločnosti zapísaná v obchodnom a živnostenskom registri. Spoločnosť je vlastníkom nebytových priestorov určených na sídlo spoločnosti.

**III.**

**DOBA TRVANIA SPOLOČNOSTI, ZODPOVEDNOSŤ SPOLOČNOSTI A RUČENIE SPOLOČNÍKOV**

1. Spoločnosť sa zakladá na dobu neurčitú.
2. Spoločnosť zodpovedá za svoje záväzky celým svojím majetkom.
3. Spoločníci ručia za záväzky spoločnosti celým svojím majetkom spoločne a nerozdielne. Spoločník, ktorý do spoločnosti pristúpil, ručí za záväzky spoločnosti, vzniknuté pred jeho pristúpením. Môže však od ostatných spoločníkov požadovať, aby mu poskytli náhradu za poskytnutie tohto plnenia a nahradili náklady s tým spojené. Ak zanikne účasť spoločníka za trvania spoločnosti, ručí len za záväzky, ktoré vznikli pred zánikom jeho účasti.

**IV.**

**PREDMET ČINNOSTI SPOLOČNOSTI**

1. Predmet podnikania spoločnosti je:

* kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod),
* sprostredkovateľská činnosť v oblasti obchodu, služieb, výroby,
* administratívne služby,
* činnosti podnikateľských, organizačných a ekonomických poradcov,
* reklamné a marketingové služby, prieskum trhu a verejnej mienky,
* organizovanie športových, kultúrnych a iných spoločenských podujatí,
* dokončovanie stavebných prác pri realizácii exteriérov a interiérov,
* čistiace a upratovacie služby,
* ukončovanie stavieb a ich zmien,
* správa a údržba bytového a nebytového fondu v rozsahu voľných živností,
* chov vybraných druhov zvierat,
* prevádzkovanie čistiarne a práčovne,
* organizovanie školení,
* vykonávanie bytových, občianskych a inžinierskych stavieb (vrátane vybavenosti sídliskových celkov),
* údržba, opravy, rekonštrukcia, modernizácia nájomných bytových a nebytových priestorov,
* poskytovanie služieb osobitného charakteru.[[1]](#footnote-1)

**V.**

**VKLADY SPOLOČNÍKOV**

1. Spoločníci sa zaväzujú vložiť do spoločnosti peňažné vklady v nasledujúcej výške:

Jozef Novák; peňažný vklad vo výške .................... €, slovom ........................... eur,

Peter Navrátil; peňažný vklad vo výške .................... €, slovom ........................... eur.

Martin Štefanko; peňažný vklad vo výške .................... €, slovom ........................... eur.

1. Spoločníci nie sú povinní zvýšiť svoj vklad nad hodnotu určenú v bode 1 tohto článku a nie sú povinní doplniť svoj vklad nad hodnotu určenú v bode 1 tohto článku ani za účelom úhrady strát spoločnosti.
2. Spoločníci sa zaväzujú splatiť peňažné vklady do 10. dňa odo dňa podpisu tejto zmluvy v hotovosti k rukám správcu vkladu. V prípade, ak sú spoločníci, ktorí sa zaviazali na poskytnutie vkladu s jeho platením v omeškaní sú povinní platiť spoločnosti úroky z omeškania v zmysle ustanovení príslušných právnych predpisov.
3. Správcom vkladov spoločníkov je Peter Navrátil, narodený: 24.12.2000, r. č.: 111111/1111, trvale bytom Dolná 1, Bratislava 111 11. Po vzniku spoločnosti vloží správca vkladov peňažné vklady na účet spoločnosti.

**VI.**

**KONANIE V MENE SPOLOČNOSTI**

1. Štatutárnym orgánom spoločnosti, ktorý je oprávnený konať v jej mene, je spoločník:

* Jozef Novák, Horná 1, Bratislava 111 11, dátum narodenia: 24.12.2000, číslo OP: HH 000 000
* Peter Navrátil, Dolná 1, Bratislava 111 11, dátum narodenia: 24.12.2000, číslo OP: HH 000 000
* Martin Štefanko, Stredná 1, Bratislava 111 11, dátum narodenia: 24.12.2000, číslo OP: HH 000 000

1. Každý zo spoločníkov je oprávnený konať v menej spoločnosti samostatne, pričom v mene spoločnosti sa každý z konateľov podpisuje tak, že k napísanému alebo vytlačenému obchodnému menu spoločnosti pripojí svoj vlastnoručný podpis.
2. Spoločníci, ktorí sú poverení obchodným vedením spoločnosti, ako i spoločníci, ktorí sú oprávnení konať v mene spoločnosti, nemôžu ani na vlastný účet, ani v prospech tretích osôb podnikať v predmete podnikania spoločnosti. Ostatní spoločníci sú oprávnení podnikať v predmete podnikania spoločnosti iba na vlastný účet.

**VII.**

**OBCHODNÉ VEDENIE SPOLOČNOSTI**

1. Na obchodné vedenie spoločnosti sú oprávnení všetci spoločníci spoločnosti:

* Jozef Novák, Horná 1, Bratislava 111 11, dátum narodenia: 24.12.2000, číslo OP: HH 000 000,
* Peter Navrátil, Dolná 1, Bratislava 111 11, dátum narodenia: 24.12.2000, číslo OP: HH 000 000,
* Martin Štefanko, Stredná 1, Bratislava 111 11, dátum narodenia: 24.12.2000, číslo OP: HH 000 000.

1. Obchodným vedením spoločnosti sa rozumie rozhodovanie o prevádzkovaní základnej hospodárskej činnosti a rozhodovanie o záležitostiach vo vnútri spoločnosti.

**VIII.I**

**SOCIÁLNY PODNIK A OPIS JEHO HLAVNÉHO CIEĽA**

1. Spoločnosť je verejnoprospešný podnik / komunitno-prospešný[[2]](#footnote-2), ktorého hlavným cieľom je dosahovanie merateľného pozitívneho sociálneho vplyvu poskytovaním spoločensky prospešnej služby v oblasti:

* poskytovanie zdravotnej starostlivosti a/alebo
* poskytovanie sociálnej pomoci a humanitárnej starostlivosti a/alebo
* tvorba, rozvoj a ochrana, obnova a prezentácia duchovných a kultúrnych hodnôt a/alebo
* ochrana ľudských práv a základných slobôd a/alebo
* vzdelávanie, výchova a rozvoj telesnej kultúry a/alebo
* výskum, vývoj, vedecko-technické služby a informačné služby a/alebo
* tvorba a ochrana životného prostredia a ochrana zdravia obyvateľstva a/alebo
* služby na podporu regionálneho rozvoja a zamestnanosti a/alebo
* zabezpečenie bývania, správy, údržby a obnovy bytového fondu a/alebo
* poskytovanie finančných prostriedkov subjektom sociálnej ekonomiky na vykonávanie spoločensky prospešnej služby vo vyššie uvedených oblastiach.[[3]](#footnote-3)

**VIII.II**

**ČINNOSŤ, KTOROU SPOLOČNOSŤ DOSAHUJE POZITÍVNY SOCIÁLNY VPLYV**

1. Spoločnosť sa s ohľadom na čl. IV tejto spoločenskej zmluvy a príslušné ustanovenia zákona č. 112/2018 Z. z. venuje najmä poskytovaniu bývania, údržby a obnovy bytového fondu prostredníctvom výstavby, prestavby alebo obstarania bytov na účely ich nájmu oprávneným osobám alebo prostredníctvom nájmu týmto fyzickým osobám, organizovaniu školení a workshopov, pomocným stavebným prácam a prevádzkovaniu čistiarne.[[4]](#footnote-4) Týmito činnosťami spoločnosť sleduje svoj hlavný cieľ, ktorým je dosahovanie merateľného pozitívneho sociálneho vplyvu.
2. V budúcnosti môže subjekt vyvíjať aj iné činnosti v súlade s predmetom činnosti spoločnosti uvedenom v čl. IV tejto zmluvy, ktorými bude dosahovať pozitívny sociálny vplyv.

**VIII.III**

**OPIS, AKÝM SPÔSOBOM TOVARY ALEBO SLUŽBY, KTORÉ DRUŽSTVO VYRÁBA, DODÁVA, POSKYTUJE ALEBO DISTRIBUUJE, ALEBO SPÔSOB ICH VÝROBY ALEBO POSKYTOVANIE PRISPIEVAJÚ K DOSAHOVANIU POZITÍVNEHO SOCIÁLNEHO VPLYVU**

1. Spoločnosť prispieva k dosahovaniu pozitívneho sociálneho vplyvu nasledovným spôsobom:

* V zmysle poskytovania spoločensky prospešnej služby podpory zamestnanosti spoločnosť zamestnáva znevýhodnené osoby alebo zraniteľné osoby, alebo znevýhodnené a zraniteľné osoby. Tieto si osvoja pracovné návyky a získajú nové zručnosti pre výkon povolania, čo zvýši šance na ich opätovné spoločenské začlenenie berúc do úvahy ich novonadobudnutú mieru finančnej autonómie a samostatnosti, sebadôvery či schopnosti fungovať v prostredí pracovného kolektívu. Uvedené bude mať na osoby pozitívny sociálny vplyv. Dôjde k odstráneniu vylúčenia týchto osôb a k ich začleneniu z okraja spoločnosti do reálneho života.
* V zmysle zabezpečovania bývania, správy, údržby a obnovy bytového fondu poskytovaním bývania, správy, údržby a obnovy bytového fondu prostredníctvom výstavby, prestavby alebo obstarania bytov na účely ich nájmu oprávneným osobám alebo prostredníctvom nájmu týmto fyzickým osobám. Týmito činnosťami spoločnosť zabezpečí možnosť poskytovania dostupného bývania pre oprávnené osoby a zvyšovanie životnej úrovne týchto osôb, ktoré pochádzajú prevažne zo sociálne znevýhodneného prostredia.
* V zmysle vzdelávania, výchovy a rozvoja telesnej kultúry spoločnosť organizuje školenia a workshopy v rámci oblasti ochrany spotrebiteľa a oblasti nekalých obchodných praktík. Tieto školenia a workshopy sú zamerané na podporu znalostí práv a povinností v oblasti ochrany spotrebiteľa pre všetkých spotrebiteľov a rovnako aj vedomostí ohľadne nekalých obchodných praktík (ako a kde sa voči nekalým praktikám brániť, ako zistiť čo je nekalá obchodná praktika a pod.). Školenia a workshopy sú organizované pre širokú laickú verejnosť, ale prednostne pre skupiny znevýhodnených a zraniteľných osôb, ktoré sú nekalými obchodnými praktikami najohrozenejšie, či už z titulu veku, vzdelania, zdravotného stavu, sociálnej situácie a pod..[[5]](#footnote-5)

**VIII. IV**

**SPÔSOB MERANIA POZITÍVNEHO SOCIÁLNEHO VPLYVU**

1. Pozitívny sociálny vplyv spoločnosť meria v prípade spoločensky prospešných služieb podľa čl. VIII.I nasledovne:

* V zmysle poskytovania spoločensky prospešnej služby podpory zamestnanosti: percentom zamestnaných znevýhodnených osôb alebo zraniteľných osôb, alebo znevýhodnených a zraniteľných osôb z celkového počtu zamestnancov spoločnosti v zmysle príslušných ustanovení zákona č. 112/2018 Z. z.. Pozitívny sociálny vplyv sa považuje za dosiahnutý, ak spoločnosť zamestnáva príslušné percento znevýhodnených osôb alebo zraniteľných osôb, alebo znevýhodnených a zraniteľných osôb v zmysle príslušných ustanovení zákona č. 112/2018 Z. z..
* V zmysle zabezpečovania bývania, správy, údržby a obnovy bytového fondu: počtom bytov vo výstavbe, prestavbe alebo obstaraných bytov alebo počtom prenajímaných bytov pri splnení podmienky, kedy vybrané percento bytov, na ktoré bolo vydané kolaudačné rozhodnutie, ktorým sa povoľuje užívanie bytu a ktoré Spoločnosť vlastní alebo má v nájme, je poskytnutých za nájomné zodpovedajúce nákladom na byt v zmysle príslušných ustanovení zákona č. 112/2018 Z. z..Pozitívny sociálny vplyv sa považuje za dosiahnutý, ak spoločnosť zabezpečuje výstavbu, prestavbu, obstaranie alebo nájom bytov v zmysle príslušného časového intervalu alebo príslušného percenta v zmysle príslušných ustanovení zákona č. 112/2018 Z. z..
* V zmysle vzdelávania, výchovy a rozvoja telesnej kultúry: počtom osôb, ktoré sa zúčastnia na školeniach a worshopoch organizovaných spoločnosťou a získajú potvrdenie o účasti na školení. Pozitívny sociálny vplyv sa považuje za dosiahnutý, ak Spoločnosť zorganizuje školenia a workshopy, na ktorých sa z celkového počtu vyškolených osôb zúčastní najmenej 100 osôb za kalendárny rok[[6]](#footnote-6), ktoré sú znevýhodnené a zraniteľné osôb, ktoré sú nekalými obchodnými praktikami najohrozenejšie. V porovnaní s činnosťou/výrobkom bežného podnikateľa dosahuje spoločnosť touto činnosťou/výrobkom väčší pozitívny sociálny vplyv najmä spôsobom: že sa zameriava na zraniteľné a znevýhodnené osoby, ktoré sú nekalými obchodnými praktikami najviac zraniteľné, a pomáha im nadobudnúť vedomosti a znalosti z oblasti ochrany spotrebiteľa.[[7]](#footnote-7)

**VIII.V**

**ROZDELENIE ZISKU A ZÁVÄZOK ŽIADATEĽA VYŽÍVAŤ VIAC AKO 50 % ZISKU NA DOSIAHNUTIE HLAVNÉHO CIEĽA**

1. Zisk spoločnosti sa použije v tomto poradí:
2. na plnenie daňových povinností a iných zákonných platieb,
3. na doplnenie rezervného fondu[[8]](#footnote-8),
4. na uhradenie neuhradenej straty minulých období,
5. na dosahovanie pozitívneho sociálneho vplyvu v zmysle príslušných ustanovení zákona č. 112/2018 Z. z., v prípade, že podniku bude udelený štatút registrovaného sociálneho podniku v zmysle zákona č. 112/2018 Z. z.,
6. na iné účely stanovené spoločníkmi,
7. na rozdelenie medzi spoločníkov spoločnosti rovným dielom.
8. Verejnoprospešný podnik použije %[[9]](#footnote-9) zo svojho zisku po zdanení a po úhrade povinných zákonných úhrad a platieb na dosahovanie merateľného pozitívneho sociálneho vplyvu, ktorý je hlavným cieľom spoločnosti.

**IX.**

**PORADNÝ VÝBOR**

1. Poradný výbor tvoria minimálne 3 členovia. Členom poradného výboru môže byť len zainteresovaná osoba. Väčšinu členov poradného výboru musia tvoriť priamo zainteresované osoby. Najmenej jeden z členov poradného výboru musí byť zamestnancom tejto spoločnosti.[[10]](#footnote-10)
2. Poradný výbor  sa zúčastňuje na fungovaní spoločnosti, na dosahovaní jej pozitívneho sociálneho vplyvu a na hodnotení dosahovania pozitívneho sociálneho vplyvu

* prerokovaním,
* právom na informácie,
* kontrolnou činnosťou.

1. Spôsob voľby alebo vymenovania a spôsob odvolania člena poradného výboru, ako aj riadneho fungovania poradného výboru, upraví spoločnosť vo svojich vnútorných predpisoch, aby najmenej vo vzťahu k priamo zainteresovaným osobám bolo zabezpečené transparentné   
   a spravodlivé prostredie.

**X.**

**SMRŤ SPOLOČNÍKA**

1. Ak smrťou spoločníka nezaniká spoločnosť, môže sa dedič prihlásiť o svoju účasť v spoločnosti do jedného mesiaca od skončenia konania o dedičstve. Prihlásením vstupuje dedič do práv a povinností zomretého spoločníka ku dňu jeho smrti. Prihlásenie musí byť písomné a podpis dediča musí byť úradne osvedčený.
2. Dedič, ktorý sa neprihlásil o účasť v spoločnosti, má právo na vyplatenie vyrovnávacieho podielu.
3. Ak podiel zomretého spoločníka zdedí viac dedičov, platí, že práva podľa bodu 1 a 2 tohto článku má každý z dedičov a týkajú sa iba jeho účasti. Podiel zomretého spoločníka sa rozdelí medzi dedičov v pomere, v akom sa podieľajú na dedičstve. Tým dedičom, ktorí sa neprihlásia o účasť v spoločnosti, sa vyplatí časť vyrovnávacieho podielu zomretého spoločníka, ktorá im pripadla v rámci dedičstva. Dedičia, ktorí sa k účasti prihlásia, sa stávajú spoločníkmi. Ich podiel je určený výškou časti vyrovnávacieho podielu zomretého spoločníka, ktorý im pripadol v rámci dedičstva.

**XI.**

**REZERVNÝ FOND[[11]](#footnote-11)**

1. Spoločnosť pri svojom vzniku rezervný fond nevytvára.
2. Spoločnosť vytvorí rezervný fond až z čistého zisku vykázaného v riadnej účtovnej závierke za rok, v ktorom sa zisk po prvý raz vytvorí, a to vo výške 5 % z čistého zisku.
3. Rezervný fond spoločnosť v ďalších rokoch dopĺňa o 5 % z čistého zisku vyčísleného v ročnej účtovnej závierke.
4. O použití rezervného fondu rozhodujú spoločníci tak, aby jeho použitie bolo v súlade s ustanoveniami zákona č. 112/2018 Z. z..
5. Do rezervného fondu môže spoločnosť vložiť finančné prostriedky na účely ich budúceho použitia, na dosiahnutie merateľného pozitívneho sociálneho vplyvu.

**XII.**

**ZRUŠENIE - ZÁNIK SPOLOČNOSTI**

1. Spoločnosť zaniká ku dňu výmazu z obchodného registra.
2. Spoločnosť sa zrušuje:
3. odo dňa uvedeného v rozhodnutí spoločníkov o zrušení spoločnosti a o ustanovení likvidátora,
4. právoplatnosťou rozhodnutia súdu o neplatnosti spoločnosti,
5. odo dňa uvedeného v rozhodnutí súdu o zrušení spoločnosti,
6. ukončením konkurzného konania z dôvodu nedostatku majetku alebo ukončením konkurzu, okrem zrušenia konkurzu z dôvodu, že tu nie sú predpoklady pre konkurz,
7. výpoveďou spoločníka podanou najneskôr šesť mesiacov pred uplynutím kalendárneho roka,
8. rozhodnutím súdu podľa ustanovenia § 92 Obchodného zákonníka, ktorým súd zrušil spoločnosť na návrh niektorého zo spoločníkov z dôvodu, že niektorý zo spoločníkov porušil spoločenskú zmluvu podstatným spôsobom,
9. zánikom právnickej osoby, ktorá je spoločníkom,
10. vyhlásením konkurzu na majetok niektorého zo spoločníkov alebo zamietnutím návrhu na vyhlásenie konkurzu pre nedostatok majetku,
11. pozbavením alebo obmedzením spôsobilosti na právne úkony niektorého zo spoločníkov,
12. doručením exekučného príkazu na podiel spoločníka.
13. Pri dôvodoch zrušenia spoločnosti uvedených v ods. 2 písm. a), g), h), i), j) tohto článku sa môžu zostávajúci spoločníci zmenou spoločenskej zmluvy dohodnúť, že spoločnosť trvá aj naďalej bez spoločníka, ktorého sa dôvod zániku týka. Takúto dohodu o zmene spoločenskej zmluvy je potrebné urobiť v lehote troch mesiacov od zrušenia spoločnosti, inak toto právo zaniká.
14. Ak nastanú dôvody zrušenia spoločnosti podľa ods. 2 písm. a), g), h), i), j) tohto článku pri jednom spoločníkovi alebo pri viacerých spoločníkoch, a ak v spoločnosti zostáva iba jeden spoločník, môže sa tento spoločník rozhodnúť, že prevezme ako právny nástupca imanie zrušenej spoločnosti bez likvidácie. Rozhodnutie musí spoločník urobiť do jedného mesiaca odo dňa, keď nastal dôvod podľa ods. 4 prvej vety tohto článku, inak právo zaniká a zrušená spoločnosť vstupuje do likvidácie. Rozhodnutie spoločníka musí mať písomnú formu s osvedčeným podpisom.
15. Pri zrušení spoločnosti s likvidáciou majú spoločníci nárok na podiel na likvidačnom zostatku. Likvidačný zostatok sa rozdelí medzi spoločníkov najprv do výšky hodnoty ich splatených vkladov. Zvyšok likvidačného zostatku sa rozdelí medzi spoločníkov rovným dielom. Ak likvidačný zostatok nestačí na vrátenie splatených vkladov, podieľajú sa na ňom spoločníci v pomere k ich výške.

**XIII.**

**ZÁVEREČNÉ USTANOVENIA**

1. V prípade, že niektoré ustanovenia spoločenskej zmluvy, či už vzhľadom k platnému právnemu poriadku alebo vzhľadom k jeho zmenám, sa stanú neplatnými, neúčinnými, nevynútiteľnými (obsolentnými) alebo spornými alebo niektoré ustanovenia chýbajú, ostávajú ostatné ustanovenia spoločenskej zmluvy touto skutočnosťou nedotknuté. Namiesto tohto ustanovenia nastupuje ustanovenie príslušného všeobecne záväzného predpisu, ktorý je svojou povahou a účelom najbližšie zamýšľanému účelu spoločenskej zmluvy, alebo spôsob riešenia, ktorý je v obchodnom styku obvyklý.
2. Ak nie je v tejto spoločenskej zmluve uvedené inak, vzťahy vyplývajúce z tejto spoločenskej zmluvy sa spravujú ustanoveniami Obchodného zákonníka a ďalšími všeobecne záväznými právnymi predpismi poriadku SR, nie však výlučne zákonom č. 112/2018 Z. z.. V prípade, že niektoré ustanovenie tejto spoločenskej zmluvy stratí platnosť v dôsledku zmeny právnych predpisov, tak sa znenie tohto ustanovenia nahrádza ustanovením zmeneného právneho predpisu.
3. Táto spoločenská zmluva nadobúdajú platnosť a účinnosť dňom ich schválenia zakladateľmi.
4. Táto spoločenská zmluva bola vyhotovená v 6 rovnopisoch, pričom každá má platnosť orginálu.

V Bratislave dňa

..................................................

..................................................

..................................................

1. V prípade záujmu využívania pomoci na podporu dopytu (t. j. pri servisných poukážkach) v zmysle ustanovenia § 22 zákona č. 112/2018 Z. z. o sociálnej ekonomike je potrebné, aby v základnom dokumente a v príslušnom registri bola zapísaná živnosť: ,,Poskytovanie služieb osobného charakteru“ v rámci, ktorej je poskytovanie služieb pre rodinu a domácnosť – pranie, žehlenie, varenie, upratovanie a starostlivosť o záhradu. [↑](#footnote-ref-1)
2. Žiadateľ zvolí druh podniku podľa toho, či poskytovaním svojej spoločensky prospešnej služby napĺňa buď verejný alebo komunitný záujem. [↑](#footnote-ref-2)
3. Žiadateľ si vyberie spoločensky prospešnú službu zo zoznamu spoločensky prospešných služieb v zmysle ustanovenia § 2 ods. 4 zákon č. 112/2018 Z. z., ktorou dosahuje merateľný pozitívny sociálny vplyv. Žiadateľ uvedie konkrétne činnosti, ktoré bude reálne vykonávať a ktorými bude dosahovať pozitívny sociálny vplyv. [↑](#footnote-ref-3)
4. Žiadateľ uvedie konkrétne činnosti, ktoré bude reálne vykonávať a ktorými bude dosahovať pozitívny sociálny vplyv. [↑](#footnote-ref-4)
5. Takýmto spôsobom Žiadateľ pokračuje v opise každého svojho cieľa, ktorým je dosahovanie merateľného pozitívneho sociálneho vplyvu v zmysle napĺňania hlavného cieľa Spoločnosti. [↑](#footnote-ref-5)
6. Žiadateľ uvádza spôsob merania pozitívneho sociálneho vplyvu pri každej spoločensky prospešnej službe, ktorú poskytuje alebo plánuje poskytovať. Odporúčame uviesť percentá, čísla, zlomky a pod (v zmysle kvantitatívnych údajov). Žiadateľ po uvedení kvantitatívnych údajov môže uviesť aj kvalitatívne údaje v zmysle plánovaného dopadu do reality. Žiadateľ uvedie aj akým spôsobom sa pozitívny sociálny vplyv považuje za dosiahnutý (číslom, percentom alebo iným číselným údajom). [↑](#footnote-ref-6)
7. Žiadateľ o priznanie štatútu všeobecného sociálneho podniku v krátkosti uvedie, akým spôsobom a prečo subjekt dosahuje väčší pozitívny sociálny vplyv ( ďalej len ,,PSV") ako podnikateľ, ktorý obdobnú činnosť vykonáva na účel dosiahnutia zisku (tzv. bežný podnikateľ). Je potrebné pomenovať dôležité rozlišovacie znaky, ktorými sú napr.: originálne postupy a technológie napomáhajúce dosahovaniu, príp. zvyšovaniu PSV; špecifiká v realizácii výroby alebo ponuke tovaru alebo služby napomáhajúce dosahovaniu, príp. zvyšovaniu PSV, alebo jeho rozšíreniu do iných oblastí spoločenského života (synergie, komplementarity); rozsah a charakter sprievodných spoločensky prospešných aktivít formujúcich napr.: spotrebiteľské správanie, príp. iné. Tieto rozlišovacie znaky je potrebné uviesť pri každej zo zvolených oblastí, v ktorej je poskytovaná spoločensky prospešná služba. [↑](#footnote-ref-7)
8. Vytvorenie rezervného fondu nie je zákonnou povinnosťou, ale len odporúčaním. [↑](#footnote-ref-8)
9. Žiadateľ zvolí konkrétne percento (viac ako 50 %) zisku po zdanení a po úhrade povinných zákonných úhrad a platieb, ktoré použije na dosiahnutie hlavného cieľa spoločnosti. V prípade, ak spoločnosť použije 100% zisku po zdanení a po úhrade povinných zákonných úhrad a platieb na dosahovanie hlavného cieľa alebo ak žiadateľ uplatňuje demokratickú správu, žiadateľ môže využívať v zmysle príslušných ustanovení zákona č. 112/2018 Z. z. všetky druhy podpôr. [↑](#footnote-ref-9)
10. V prípade, ak sa jedná o integračný podnik, namiesto danej vety doplniť: Najmenej jeden člen poradného výboru musí byť zamestnancom tejto Spoločnosti, ktorý je znevýhodnenou osobou alebo zraniteľnou osobou. [↑](#footnote-ref-10)
11. Vytvorenie rezervného fondu nie je zákonnou povinnosťou, ale len odporúčaním. [↑](#footnote-ref-11)